text: әлібек мұсаұлы дінішев (7 шілде, 1951 жылы алматыда туған) кеңестік және қазақстандық опера және камералық әншісі (тенор), музыкалық қазақ ксрнің халық артисі (1979) және ксроның халық артисі (1986). қр тұңғыш президентінің мемлекеттік бейбітшілік және рухани келісім сыйлығының (2001) және қр әдебиет пен өнер саласындағы мемлекеттік сыйлығының лауреаты (2012). "казакстаннын енбек ерi" (2021). *әлібек мұсаұлы 1951 жылы шілдеде алматы қаласында дүниеге келген. байұлы тайпасының байбақты руының құлсүйіндік бөлімінен шыққан. *анасы кәмила ксро халық әртісі ришат пен қазкср халық әртісі мүсілім абдуллиндердің туған қарындасы. олар мүкім абдуллиндердің ұрпақтары.әкесі мұса бөкенбайұлы дінішевтің ата тегі батыс қазақстан облысының казталовка өңірінен. ол білімді журналист болатын, қызметін «лениншіл жас» газетінде бастағанды. мұсакең «мәдениет» журналының негізін қалап, ұзақ жылдар журналдың бас редакторлығын атқарып, республикамызда мәдениет салаларының даму жолын, дарынды адамдардың еңбектерімен қазақ қауымын кеңінен таныстыра түсті. журнал оқырмандарының тартымды, қалаулы баспасөзіне айналды. ол бойнидің «овод» романын қазақшаға аударды, біраз мезгіл қазкср-нің мәдениет министрінің орынбасары қызметін атқарды. ата-анасы әлібекті әміре қашаубаев атындағы музыкалық мектепке оқуға берді. ол мектеп үйі бүгінгі әлібек дінішевтің театры орналасқан бір қабатты ғимарат. осында ол аккардеон аспабында ойнауды игеруге кірісті. сонымен қатар өзі оқитын (жалпы білім беретін) №33 мектептің көркем үйірмесінде ән айтуға машықтанды, ал жарыстарда бірінші орындарды жеңіп алып жүрді. ол 8-сыныпты аяқтағасын музыкалық мектептен п.и. чайковский атындағы музыкалық училищеге түсті. 1970 жылы оны бітіргесін ришат абдуллиннің кеңесі бойыша құрманғазы атындағы құ вокал факультетіне қабылданды. енді нағыз кәсіби әншілікке дайындалу басталды. оның мұндағы ұстазы н.а. шәріпова. 1976 жылы әлібек дінішев оқуын тәмамдағасын жамбыл атындағы қазақ филармониясында әншілікке кірісті. ол 1977 жылы бразилияның астанасы рио-де-жанейро қаласында өткен воколистердің халықаралық конкурсына қатысты. *осы жолы әлібек әйгілі әнші қатарына көтерілді деп аталынды. 1978 жылы оған қазкср-ның еңбек сіңірген әртісі атағы, ал келесі жылы бүкілодақтық ленин комсомолы сыйлығы тапсырылды. әлібек дінішев кеңес одағының көптеген аймақтарымен қатар чехословакия, алжир, перу, куба, португалия, финляндия, швеция, морокко, ирак, болгария және тағы да бірнеше елдерде концерттік сапармен болып қайтты. *1978 жылы «қазақ ксрнің еңбек сіңірген артисі» құрметті атағы берілді. *1979 жылы бүкілодақтық ленин комсамолы жастар сыйлығының лауреаты *1979 жылы қазақ ксрнің халық артисі (құрметті атағы); *1986 жылы 35 жасында кеңестер одағының халық артисі (ксро халық әртісі) құрметті атағы берілді. *1996 жылы «парасат ордені» мен марапатталды; *2001 жылы қр тұңғыш президентінің мемлекеттік бейбітшілік және рухани келісім сыйлығының лауреаты; *2003 жылы музыка саласы бойынша «платинды тарлан» тәуелсіз сыйлығының лауреаты; *2008 жылы «астанаға 10 жыл» медалі *2011 жылы қазақ муызка саласындағы ерен еңбектері үшін қр жоғарғы мемлекеттік марапаты «отан ордені» мен елбасы нұрсұлтан әбішұлынің өзі марапаттады (астана, ақорда 2011 жылы желтоқсан айында); *2011 жылы «қазақстан тәуелсіздігіне 20 жыл» медалі *2012 жылы қр әдебиет пен өнер саласындағы мемлекеттік сыйлығының лауреаты құрметті атағымен елбасының өзі марапаттады (астана,ақорда 2012 жылы желтоқсан); 2021 жылы "казакстаннын енбек ерi" атағымен марапаттады.